ועדת הכלכלה, כנסת 17, פרוטוקול מספר 371, 2007-10-23 11:20

משה כחלון: אני מבקש לפתוח את ישיבת ועדת הכלכלה.

משה כחלון: על סדר היום צו מחלות בעלי-חיים (תיקון התוספת הראשונה לפקודה), התשס"ז-2007.

משה כחלון: הונחה לפנינו בקשה לצו הקובע כדלקמן: סעיף 1 – תיקון התוספת הראשונה "אחרי סעיף 13 בחלק ג' בתוספת הראשונה לפקודה, יבוא – "13א.

משה כחלון: חוגלות".

משה כחלון: " אני מבין שמאחורי זה עומד הרצון לאפשר ייבוא חוגלות לארץ.

בוריס יעקובסון: ייבוא וייצוא.

בוריס יעקובסון: שזה יהיה חוקי.

בוריס יעקובסון: בתוספת הראשונה מופיעה רשימה ארוכה, ומשום מה לא הכניסו בה חוגלות.

בוריס יעקובסון: זה עניין טכני לגמרי.

משה כחלון: תוכלו לומר לנו מה תבקשו אחרי החוגלות?

בוריס יעקובסון: אני לא יודע.

בוריס יעקובסון: בדקו עכשיו את כל בעלי הכנף ולא נמצאו עוד בעלי כנף שמבקשים להכניס לרשימה.

משה כחלון: את רוצה להציג איך הגעתם לזה, מי ביקש את זה?

משה כחלון: יש אולי קהל של אוכלי חוגלות בארץ שאנחנו לא מכירים?

אפרת אביאני: כן.

אפרת אביאני: מסתבר שהוגשה בקשה לשירותים הווטרינריים לייבוא חוגלות, וכאשר ביקשו לבחון את הבקשה ראו שלמעשה אין סמכות לתת רישיון לייבוא חוגלות כי הפקודה לא חלה על חוגלות.

אפרת אביאני: יש רשימה מפורטת של בעלי-חיים, ובכללם עופות, אך חוגלות לא נכללו ברשימה, ולא נכללות גם באף אחד מבעלי-החיים האחרים.

אפרת אביאני: לכן אין מנוס מתיקון התוספת.

אפרת אביאני: אנחנו כאן מכיוון שברגע שמחילים את הפקודה על חוגלות בעצם המון פעולות שלפני התיקון לא היו בגדר עבירה מהיום יהיו בגדר עבירה לגבי חוגלות.

אפרת אביאני: למשל היום אדם שמייבא חוגלות ללא רישיון מהשירותים הווטרינריים לא עובר עבירה.

אפרת אביאני: כאשר נתקן את הפקודה, הוא יצטרך רישיון, חובת הרישיון תחול עליו, ואז זאת תהיה עבירה.

אפרת אביאני: לכן אנחנו נמצאים כאן.

ניר ימין: בכמה בקשות בשנה מדובר, פחות או יותר?

בוריס יעקובסון: זאת הפעם הראשונה בכל ההיסטוריה שמאפשרים לייבא חוגלות.

בוריס יעקובסון: חוגלות מגדלים בצרפת ובמספר מדינות נוספות.

בוריס יעקובסון: זה לא חוגלות בר, אלא חיות מבויתות, כמו תרנגולי הודו או תרנגולות.

בוריס יעקובסון: מישהו החליט לפתוח את הענף והגיש בקשה.

משה כחלון: האם ידוע לכם מדוע החוגלות לא נכללו בתוספת עד כה?

בוריס יעקובסון: כי אף אחד לא ביקש.

אפרת אביאני: בדקנו אצלנו, וזה כנראה נשמט בהסח-הדעת.

בוריס יעקובסון: לא נשמט, אלא אף אחד לא חשב שיביאו לכאן חוגלות לגידול.

בוריס יעקובסון: עובדה שבמשך כל השנים שהפקודה קיימת אף אחד לא ביקש לייבא ואף אחד לא חשב לגדל חוגלות.

ג'ריס חורי: גם לא היו חוגלות לגידול, אלא רק חוגלות בר.

אפרת אביאני: זאת פעם ראשונה שמתקנים את התוספת הראשונה מאז שהפקודה נחקקה בנוסח החדש בשנת 1985.

משה כחלון: אם אין הערות, אנחנו מאשרים את צו מחלות בעלי-חיים (תיקון התוספת הראשונה לפקודה), התשס"ז-2007.

משה כחלון: תודה רבה.

משה כחלון: הישיבה נעולה.